
Nr. 15469/17.02.2023
REFERAT DE APROBARE

a proiectului de hotărâre privind trecerea unor imobile - care fac parte din coridorul de expropriere al lucrării de utilitate publică de interes naţional „Amenajare sens giratoriu la intersecţia DN 6 cu străzile Podişor şi Şcolii, în localitatea Cornetu“ - din domeniul public al Comunei Cornetu, judeţul Ilfov în domeniul public al statului şi în administrarea Ministerului Transporturilor şi Infrastructurii - Compania Naţională de Administrare a Infrastructurii Rutiere S.A.
Prin H.G. nr. 1.554 din 28 decembrie 2022
 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional "Amenajare sens giratoriu la intersecţia DN 6 cu străzile Podişor şi Şcolii, în localitatea Cornetu", aprobarea listei imobilelor proprietate publică a statului, precum şi aprobarea listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes national, au fost aprobate:
- amplasamentul lucrării de utilitate publică de interes naţional „Amenajare sens giratoriu la intersecţia DN 6 cu străzile Podişor şi Şcolii, în localitatea Cornetu, judeţul Ilfov“;

- declanşarea procedurii de expropriere a tuturor imobilelor proprietate privată care constituie coridorul de expropriere al lucrării de utilitate publică de interes national anterior menţionate;

- lista cuprinzând imobilele proprietate privată supuse exproprierii;

- lista imobilelor proprietate publică a statului care fac parte din coridorul de expropriere;

- lista imobilelor proprietate publică a unităţilor administrativ-teritoriale care fac parte din coridorul de expropriere, situate pe amplasamentul aprobat conform art. 1, prevăzută în anexa nr. 4 la hotărâre.
Cu referire la imobilele proprietate publică a unităţii administrativ-teritoriale Cornetu, judeţul Ilfov, aşa cum sunt acestea prevăzute în anexa nr. 4 a hotărârii de guvern, Ministerul Transporturilor şi Infrastructurii, prin Compania Naţională de Administrare a Infrastructurii Rutiere S.A., în calitate de expropriator, a transmis adresa nr. 5203 din 15.02.2023, înregistrată la Primăria comunei Cornetu sub nr. 15404 din 16.02.2023, prin care – în temeiul art. 28 alin. (1)
 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare – ne înştiinţează cu privire la preluarea unei suprafeţe de teren, aflate în proprietate publică, în administrarea Consiliului Local Cornetu, judeţul Ilfov. Datele de identificare ale imobilelor afectate se regăsesc în anexa adresei de înştiinţare. În speţă, este vorba de o suprafaţă de 599 mp - din totalul de 20.502 mp – reprezentând drum (intravilan), str. Podişor şi 841 mp – din totalul de 53.569 mp – reprezentând drum (intravilan), str. Şcolii.
Conform art. 2 alin. (2) din legea menţionată anterior, ″Expropriator este statul român pentru obiectivele de interes naţional, inclusiv pentru obiectivele de investiţii strategice şi cele realizate în parteneriat public-privat de interes naţional.″, iar conform alin. (3) lit. a) teza I, 

″(3) În aplicarea prevederilor prezentei legi, expropriatorul prevăzut la alin. (2) este reprezentat de:

a) Ministerul Transporturilor şi Infrastructurii, prin Compania Naţională de Administrare a Infrastructurii Rutiere - S.A., precum şi prin Compania Naţională de Investiţii Rutiere - S.A. (…)″.
În prezenta speţă sunt incidente şi dispoziţiile art. 293 din OUG nr. 57/2019 privind Codul administrativ, cu modificările şi completăriel ulterioare, referitoare la trecerea unui bun din domeniul public al unei unităţi administrativ-teritoriale în domeniul public al statului. Astfel, la alin. (1) se prevede că ″Trecerea unui bun din domeniul public al unei unităţi administrativ-teritoriale în domeniul public al statului se face, la cererea Guvernului, prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz.″  

Nu în ultimul rând subliniez şi importanţa acestei lucrări de utilitate publică de interes national pentru comuna Cornetu, judeţul Ilfov; astfel, drumul naţional DN6 are 4 benzi de circulaţie, separarea sensurilor fiind realizată prin parapete de beton care nu permit participanţilor la trafic manevra de întoarcere, nici relațiile de stânga la ieșire de pe străzile Podișor și Școlii. 

Riveranii străzii Școlii, pentru a urma direcția Alexandria către principalele obiective publice al localității Cornetu, trebuie să parcurgă un drum ocolitor până în localitatea Bragadiru la intersecția amenajată provizoriu dintre DJ401A și DN6, astfel parcurgând suplimentar aproximativ 3,2 km. 

De asemenea riveranii străzii Podișor, pentru a urma direcția București, trebuie să parcurgă un drum ocolitor până în intersecția giratorie a DN6 cu Strada Garoafei, astfel parcurgând suplimentar aproximativ 4 km. 

Conform datelor din viabilitatea drumurilor la 31.12.2020, îmbrăcămintea drumului naţional este din beton asfaltic.

Pentru fluidizarea circulaţiei şi creşterea siguranţei rutiere pe sectorul de drum DN6 la intersecţia cu străzile Podișor și Școlii, este oportună realizarea unui sens giratoriu.

Implementarea acestui proiect va conduce la implementarea celor mai bune soluţii tehnice necesare în vederea creşterii gradului de siguranţă rutieră şi, implicit, scăderea numărului accidentelor rutiere ce va corespunde obiectivului impus de Uniunea Europeană de scădere a numărului accidentelor rutiere, precum şi îndeplinirea obiectivelor impuse în Strategia Naţională de Siguranţă Rutieră pentru Perioada 2021 – 2030.

Prin Ordinul ministrului transporturilor și infrastructurii 1265 din 07 iulie 2022 au fost aprobaţi indicatorii tehnico - economici ai acestui obiectiv de investiții și, până în prezent, nu s-a semnalat necesitarea actualizării acestora.
În consecinţă, având în vedere considerentele de fapt şi de drept expuse,
Apreciez legal, necesar și oportun proiectul de hotărâre privind trecerea unor imobile - care fac parte din coridorul de expropriere al lucrării de utilitate publică de interes naţional „Amenajare sens giratoriu la intersecţia DN 6 cu străzile Podişor şi Şcolii, în localitatea Cornetu“ - din domeniul public al Comunei Cornetu, judeţul Ilfov în domeniul public al statului şi în administrarea Ministerului Transporturilor şi Infrastructurii - Compania Naţională de Administrare a Infrastructurii Rutiere S.A. în forma prezentată, drept pentru care îl supun dezbaterii și aprobării Consiliului local.

PRIMAR

Adrian Eduard STOICA
� Publicată în MONITORUL OFICIAL nr. 1267 din 29 decembrie 2022.


� (1) Bunurile imobile, proprietate publică a unităţilor administrativ-teritoriale, care sunt afectate de lucrările de utilitate publică trec, în condiţiile legii, în proprietatea publică a statului şi în administrarea reprezentanţilor expropriatorilor în termen de 15 de zile de la înştiinţarea unităţii administrativ-teritoriale. Expropriatorul poate da bunurile imobile expropriate în administrare/concesiune operatorului serviciului public. Fac excepţie de la prevederile prezentului alineat lucrările de construcţie de drumuri de interes judeţean şi cele aferente dezvoltării aeroporturilor de interes local.

